GRADSKO KAZALIŠTE MLADIH, SPLIT

Trg Republike 1

**ZAPISNIK**

35. sjednice Kazališnog vijeća GKM-a

Sjednica Kazališnog vijeća GKM-a održana je 21. studenog 2024. u prostorijama GKM-a s početkom u 17:00 sati.

Prisutni:

1. Ana Gruica Uglešić, potpredsjednica Vijeća
2. Zlatko Aljinović, član Vijeća
3. Željana Cvitanović, članica Vijeća
4. Ivo Perkušić, ravnatelj GKM-a
5. Zorica Stošić, voditeljica računovodstva GKL-a na ispomoći u GKM-u

Predsjednik Vijeća, Siniša Novković i članica Vijeća, Marija Dukić su opravdali svoj izostanak.

Predsjedavajuća je Ana Gruica Uglešić, koja prije početka sjednice utvrđuje postojanje kvoruma te predlaže:

**Dnevni red:**

1. Usvajanje Zapisnika 34. sjednice Kazališnog vijeća
2. Usvajanje rebalansa Gradskog kazališta mladih za 2024.
3. Razno

**Točka 1.**

Članovi vijeća su jednoglasno usvojili zapisnik s prethodne sjednice.

**Točka 2.**

Prijedlogom drugog rebalansa financijskog plana za 2024., koji je izvršen na drugoj razini, nisu premašeni limiti Grada. Prihodi od Grada planirani u iznosu 651.000 € ostali su na istoj razini. Prihodi od prodaje ulaznica planirani u iznosu 76.600 € su se znatno povećali te sada iznose 148.900 €. To povećanje je izvršeno na temelju analize ostvarenih prihoda od prodaje ulaznica do 31.10.2024.te plana prihoda Službe prodaje za mjesec studeni i prosinac 2024.godine. Naime procijenjeno je, da će se ukupan prihod od prodaje ulaznica GKM-a za 2024. godinu povećati za 72.300 € u odnosu na financijski plan je temeljem tog podatka izvršen i rebalans rashoda po tom izvoru financiranja. Svi ostali izvori financiranja ostali su na istoj razini.

Prijedlog drugog rebalansa financijskog plana Kazališno vijeće je jednoglasno usvojilo.

**Točka 3.**

Nije bilo tema za raspravu.

Sjednica je završila u 17:30.

Ana Gruica Uglešić, potpredsjednica Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Željana Cvitanović, zapisničarka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/24-01/292

Urbroj: 2181-110-24-1